Mogiljovi kubermang

Mogiljovi kubermang (vene keeles Могилёвская губерния, valgevene keeles Магілёўская губерня) oli Venemaa keisririigi, Venemaa Vabariigi, Valgevene NSV ja Vene SFNV haldusüksus 1773−1778 ja 1802−1919.

Ajalugu
Kubermang moodustati 1773. aastal esimese Poola jagamise tulemusel Venemaaga liidetud aladest. See koosnes esialgu neljast provintsist (Mogiljov, Mstislavl, Orša ja Rogatšov). Pärast provintside kaotamist 1775. aastal koosnes jagunes see halduslikult 12 maakonnaks. 1778. aastal nimetati kubermang ümber asehaldurkonnaks. Asehalduskorra kaotamise järel kuulus see 1802. aastani koos Polotskiga Valgevene kubermangu koosseisu. Viimane jagati 1802. aastal kaheks ja Mogiljovist sai taas omaette kubermang. Selline korraldus jäi kehtima tsaaririigi lõpuni. 1917−1918 oli kubermang osa Lääne oblastist ja kuulus seejärel Lääne Kommuuni. 1919. aasta jaanuaris läks see Valgevene NSV koosseisu, juba veebruaris aga Vene SFNV koosseisu. Kubermang kaotati 1919. aasta juulis, mil selle alad jagati Gomeli, Smolenski ja Vitebski kubermangu vahel.

Tänapäeval on suurem osa kubermangu alast Valgevene riigi territoorium, osad alad aga jäävad Venemaa Smolenski ja Brjanski oblastisse.

Mogiljovi kubermangu haldusjaotus
Babinovi maakond (kaotati 1840)
Bõhhovi maakond
Gomeli maakond (a-ni 1852 Belitski maakond)
Gorki maakond
Klimovitši maakond
Mogiljovi maakond
Mstislavli maakond
Orša maakond
Rogatšovi maakond
Senno maakond
Tšausõ maakond
Tšerikovi maakond

Mogiljovi kubermangu võimukandjad

Mogiljovi kuberner 1773−1778

Mogiljovi kubernerid 1802−1917

Vaata ka
Mahiloŭ oblast
Mogiljovi asehaldurkond

Venemaa Keisririigi kubermangud‎
Valgevene ajalugu